Manchester United og Manchester City leiða saman hesta sína í ensku úrvalsdeildinni í fótbolta á morgun klukkan 17:30 . Franski sóknarmaðurinn Anthony Martial missti af leik United gegn Tottenham á miðvikudag , en hann hefur jafnað sig á meiðslum og verður klár í grannaslaginn . Paul Pogba er hins vegar enn fjarverandi vegna meiðsla , en hann hefur ekki leikið síðan í september . Ole Gunnar Solskjær , knattspyrnustjóri Manchester United , er ánægður með að meiðslin hjá Martial hafi ekki verið alvarleg . „ Við vonum að hann spili allavega eitthvað í leiknum . Ég er ekki viss um að hann geti verið í byrjunarliðinu . Pogba verður ekki með . Vonandi verður hann klár í slaginn sem fryst . Hann er byrjaður að æfa og vonandi sjáum við hann á vellinum fyrir áramót , “ sagði Solskjær á blaðamannafundi í dag . Grannaslagurinn í Manchester var ekki sá sami og hann er í dag , er Solskjær var leikmaður United . „ Það leið langur tími þangað til ég spilaði í grannaslag . Auðvitað er Manchester City með mikið sterkara lið núna , “ sagði Norðmaðurinn .